
Atbilde uz ieinteresētā piegādātāja uzdotajiem jautājumiem
Atklāta konkursā “Biroja mēbeļu iegāde uz 2 gadiem”
(iepirkuma identifikācijas numurs IeM NVA 2026/42)

	1.
	Iepazīstoties ar atklāta konkursa "Biroja mēbeļu iegāde uz 2 gadiem", ID Nr. IeM NVA 2026/42, iepirkuma dokumentāciju un tehnisko specifikāciju, lūdzam iepirkuma komisiju izvērtēt tajā noteikto biroja krēslu piegādes termiņu – 20 darba dienas no pasūtījuma veikšanas.
Vēršam uzmanību, ka biroja krēslu izgatavošanas un piegādes faktiskais termiņš atkarībā no konkrētā modeļa, komplektācijas un ražotāja var būt aptuveni 5–6 nedēļas. Papildus ražošanas procesam ir nepieciešams laiks pasūtījuma apstrādei un apstiprināšanai, kā arī gatavās produkcijas nosūtīšanai un piegādei. Līdz ar to kopējais nepieciešamais laiks no pasūtījuma veikšanas līdz preces faktiskai piegādei atsevišķos gadījumos var sasniegt aptuveni 8 nedēļas.
Ņemot vērā minēto, lūdzam iepirkuma komisiju izvērtēt, vai tehniskajā specifikācijā noteiktais 20 darba dienu piegādes termiņš ir pietiekams, lai nodrošinātu iespēju iepirkumā piedalīties arī tiem piegādātājiem, kuri piedāvā tehniskajai specifikācijai atbilstošus biroja krēslus, kas tiek izgatavoti pēc pasūtījuma.
Lai nodrošinātu plašāku potenciālo pretendentu loku un veicinātu konkurenci, lūdzam grozīt tehniskās specifikācijas prasību, nosakot biroja krēslu piegādes termiņu ne īsāku par 8 nedēļām jeb 56 kalendārajām dienām no pasūtījuma veikšanas/apstiprināšanas.
	Tiks veikti grozījumi tehniskajā specifikācijā.

